Historický autobus Karosa ŠM 11 v Brne, depozitár MHD v Řečkoviciach
Pohľad na zadnú časť brnianskeho historického vozidla ŠM 11
Interiér historického autobusu Karosa ŠM 11 v Brne
**Karosa ŠM 11** je model mestského autobusu vyrábaného národným podnikom Karosa medzi rokmi 1965 až 1981. Je to nástupca mestskej modifikácie vozidla Škoda 706 RTO.

Konštrukcia
-----------

Od predchádzajúcich autobusov Škoda 706 RTO sa ŠM 11 odlišoval celou koncepciou. Mal samonosnú karosériu panelovej konštrukcie, motor umiestnený uprostred medzi nápravami pod karosériou (miesto na prednej náprave) a pneumatické odpruženie. Cestujúci ocenili najmä troje nástupné a výstupné dvere, pričom predné dvere boli umiestnené ešte pred prednou nápravou. Podlaha bola umiestnená tiež nižšie, dvere boli širšie a výhľad zo stanovišťa vodiča bol lepší ako u typu 706 RTO. Rovnako ako jeho predchodca malo vozidlo ŠM 11 delené predné okno (okrem niekoľkých výnimiek), ktoré bolo odstránené až u jeho nástupcu – Karosy B 731.

ŠM 11 je štandardný dvojnápravový autobus určený predovšetkým pre mestskú hromadnú dopravu (**Š**koda **M**estský – označenie Škoda pochádza od výrobcu motorov pre celý karosácky rad Š). Vozidlo bolo dlhé približne 11 m (odtiaľ číslo 11 v označení) a v pravej bočnici malo umiestnené troje skladacie, pneumaticky ovládané dvere (predné trojkrídlové, ostatné štvorkrídlové). Perovanie autobusu bolo vzduchové. Do verzie ŠM 11 výrobca štandardne montoval automatickú prevodovku. Počas výroby boli autobusy postupne zdokonaľované (napr. zavedenie samočinného centrálneho mazania podvozku, oplechovanie bokov karosérie rovnými plechmi namiesto vlnitých hliníkových, výkonnejšie kúrenie, silnejší motor atď.).

Autobus ŠM 11 mal byť unifikovaný s trolejbusom Škoda T 11, projekt však bol zrušený a vozidiel T 11 bolo vyrobených len osem kusov.

Výroba a prevádzka
------------------

Prvá funkčná vzorka bola vyrobená už v roku 1961, niektoré jej súčiastky však pochádzali zo západnej Európy (motor, zadná náprava). Ďalšie dva prototypy sa objavili v rokoch 1962 a 1963. V roku 1964 bola vyrobená overovacia séria, sériová výroba začala koncom roku 1965 a trvala až do roku 1981, kedy bolo vozidlo ŠM 11 vo výrobe nahradené autobusom B 731. Celkom bolo vyrobených približne 9900 vozidiel ŠM 11.

Vzhľadom na monopol, ktorý spoločnosť Karosa do roku 1989 mala, sa vozidlá typu ŠM 11 objavili vo všetkých česko-slovenských mestách. Najviac ich ale jazdilo v Prahe, v roku 1978 1249 kusov (celkom *Dopravný podnik hl. m. Prahy* zakúpil viac ako 2100 kusov ŠM 11). Najdlhšie boli v prevádzke v Opave, posledné autobusy ŠM 11 tu dojazdili v roku 1994.

Na rozdiel od vozidiel 706 RTO, ktoré boli vo veľkom exportované, autobusy ŠM 11 takto úspešné neboli (aj keď išlo o najexportovanejší variant radu Š). Do zahraničia ich bolo predaných okolo 2000 kusov. Objavili sa, napr. v Bulharsku, Maďarsku, Mongolsku a v Poľsku.

Historické vozidlá
------------------

* Česko
	+ Brno (v Technickom múzeu - vozidlo #2834)
	+ Ostrava (vozidlo #5842)
	+ Praha (vozidlo #7135)
* Slovensko:
	+ Bratislava (vozidlo #3350)
* Súkromné zbierky:
	+ Pardubický spolok histórie železničnej dopravy (pardubické vozidlo #8)
	+ Veteran Bus Diamant (Košické vozidlo #5130)

Literatúra
----------

* Stanislav Linert: *Autobusy pražské městské hromadné dopravy*. Dopravní podnik hl. m. Prahy, Praha 1995.
* Martin Harák: *Encyklopedie československých autobusů a trolejbusů, II. díl*. Nakladatelství Corona, Praha 2005. ISBN 80-86116-31-X

Externé odkazy
--------------

* Fotogaléria ostravského historického autobusu ŠM 11 č. 5842

Iné projekty
------------

Commons
* Spolupracuj na Commons Commons ponúka multimediálne súbory na tému **Karosa ŠM 11**

| * z
* d
* u
Autobusy vyrábané podnikom Karosa (teraz Iveco Czech Republic) vo Vysokom Mýte |
| --- |
| 
* Škoda 706 RO
* Tatra 500 HB
* Karosa SB
* Karosa A 30

 |
| Mestské | 
* 706 RTO MTZ
* 706 RTO MEX
* ŠM 11
* B 731
* B 732
	+ B 732.1670 Legobus
* B 831
* B 832
* B 931
* B 932
* B 951
* B 952
* Citybus 12M
* Citelis 10.5M
* Citelis 12M
* Crossway LE
* Urbanway 12M
* Urbanway 10.5M
* Streetway 12M

 |
| Prímestské | 
* 706 RTO CAR
* ŠL 11
* C 733
* C 734
* C 735
* C 834
* C 835
* C 934
* C 935
* C 954
* C 955
* C 956 (Axer)
* Récréo
* Ares
* Crossway
* Récréo
* Crossway LE

 |
| Diaľkové | 
* 706 RTO LUX
* ŠD 11
* LC 735
* LC 736
* LC 737 (HD 11)
* LC 757 (HD 12)
* LC 936
* LC 937 (GT 11)
* LC 956
* LC 957 (HD 12)
* Arway

 |
| Kĺbové | 
* 706 RTO-K
* ŠM 16,5
* B 741
* C 744
* B 841
* B 941
* B 961
* C 943
* Citybus 18M
* Citelis 18M
* Urbanway 18M
* Streetway 18M

 |
| Karosa radu Š · Karosa radu 700 · Karosa radu 800 · Karosa radu 900 |